钦定古今图书集成/理学汇编/学行典/第038卷 > 理数钤〈坎集下〉 > 《八象错综》
## 钦定古今图书集成/理学汇编/学行典/第038卷 > 理数钤〈坎集下〉 > 《八象错综》

“日为阳中阳，月为阳中阴，星为阴中阳，辰为阴中阴，
水为柔中柔，火为柔中刚，土为刚中柔，石为刚中刚，
此本象也。若错综言之，则天亦有柔刚，地亦有阴阳，
日为阳，月为阴，星为刚，辰为柔，天有地也；水为阴，火
为阳，土为柔，石为刚，地有天也。”“先天八卦，干为日，兑
为月，离为星，震为辰，巽为石，坎为土，艮为火，坤为水”，
此《本象》也。又以“干为日，兑为星，离为月，震为辰，巽为
石，坎为火，艮为土，坤为水”，此《变象》也。取星之阳为刚
以应兑，则震之辰为柔矣。取火之刚为阳以应坎，则
坤之水为阴矣。“本象者天地之用，错综者人物之用”，
天地交而生人物故也。